Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 3. számú melléklet a 89/2005. (V. 5.) Korm. rendelethez
Paragraph Index: 1044

f) biztosítsa, hogy az atomerõmû különbözõ zónákba sorolt helyiségeibõl légnemû kibocsátás csak az ellenõrzött kibocsátási pontokon keresztül jutnak ki a környezetbe. 5.134. A szellõzõ rendszerek tervezésekor figyelembe kell venni a lehetséges külsõ hatásokat (pl. a szélsebességet és a környezetben lévõ természeti és mûtárgyak nyomásmódosító hatását). A szellõzõrendszerek friss levegõ beszívási oldalára is szûrõket kell telepíteni, ha arra van szükség, hogy a környezetbõl beszívott levegõ ne legyen szennyezett. 5.135. A szellõzõrendszerek szûrõit úgy kell elhelyezni, hogy a személyzet sugárterhelése minimalizálható legyen és ahol szükséges, biológiai védelmet kell felszerelni. Gondoskodni kell a szûrõbetétek hatásosságának periodikus próbálhatóságáról, biztonságos cserélhetõségérõl és a szennyezett szûrõbetétek biztonságos tárolásáról. A szûrõk cseréjének periódusát úgy kell tervezni, hogy a szûrés hatásossága, hatásfoka ne romoljon. 5.136. A tervezéskor gondoskodni kell arról, hogy megfelelõ mérõ- és jelzõrendszerek, illetve beavatkozási lehetõség álljon rendelkezésre a szellõzõrendszerek ellenõrzéséhez és megfelelõ mûködtetéséhez. 5.5. SUGÁRVÉDELEM 5.5.1. Alapelvek 5.137. A sugárvédelem célja az üzemeltetõ személyzet és a lakosság sugárterhelésének ésszerûen elérhetõ legalacsonyabb szinten tartása a tervezési alapba tartozó minden üzemállapotban és meghatározott baleseti helyzetekben. 5.138. A sugárvédelem alapelvei a következõk: a.) Indoklás elve: Sugárveszélyes tevékenység csak pozitív gazdasági haszon érdekében történhet. b.) Optimálás elve: A sugárveszélyes területen foglalkoztatott személyzet, valamint a környezetben élõ népesség sugárterhelését az ésszerûen elérhetõ legalacsonyabb szinten kell tartani az adott gazdasági és társadalmi tényezõk figyelembevételével. c.) Korlátozás elve: A sugárveszélyes területen foglalkoztatott személyekre, valamint a sugárveszélyes terület közelében élõ népesség sugárterhelésére korlátok vonatkoznak. 5.139. A sugárvédelmi tervezéssel kapcsolatosan el kell készíteni az erõmû rendszereinek logikus elrendezési tervét, ki kell jelölni az ellenõrzött és felügyelt területeket. Biztosítani kell minden zónában a belépés és a benntartózkodás ellenõrzését, valamint a becsült dózis alapján szükséges védõfelszereléseket. A tervezés során gondoskodni kell továbbá a helyiségek légterének-, a felületi szennyezettségés a sugárforrások ellenõrzésérõl az egyes zónákon belül és azok között. Megfelelõ eszközöket kell tervezni, és intézkedéseket kell tenni a radioaktív szennyezõdés szétterjedésének korlátozása, megakadályozása érdekében. 5.140. A tervezés során figyelembe kell venni az atomenergia alkalmazásával kapcsolatos munkahelyi egészségügyi, illetõleg sugárvédelmi, valamint a létesítéssel és üzemeltetéssel kapcsolatos speciális egészségügyi elõírásokat. 5.141. Az atomerõmû minden olyan részén, ahol az üzemeltetõ személyzet rendeltetésszerûen tartózkodik vagy tartózkodhat, biztosítani kell az ALARA elvnek megfelelõ munkakörnyezetet minden a tervezési alapba tartozó üzemállapotban. 5.142. Az egyének normál sugárterhelését korlátozni kell annak érdekében, hogy se az effektív dózis, se pedig a szerveket és szöveteket érõ egyenérték dózis – melyeket az engedélyezett tevékenységekbõl származó lehetséges sugárterhelés kombinációk okoznak – ne haladják meg az elõírt értéket. 5.143. A védelmet és a biztonságot optimálni kell annak érdekében, hogy az egyéni dózisok nagysága, a sugárzásnak kitett személyek száma, és a sugárterhelés valószínûsége olyan alacsony szinten maradhasson – tekintettel a gazdasági és társadalmi tényezõkre –, amennyire csak lehetséges az egyéni dóziskorlátokon belül, figyelembe véve a forrásra vonatkozó dózismegszorításokat. 5.144. Az optimálás során az egyszerû minõségi elemzéstõl a mennyiségi vizsgálatig többféle döntéssegítõ technika alkalmazása lehetséges, de a fontos tényezõket összefüggéseikben kell számításba venni az alábbi célok teljesítése érdekében:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes